เรื่องร้องเรียน (เสียงรบกวน,ป้าย,ถนน,ร้องเรียน) วันที่ 2023-09-07 06:46:25 — แขวงลาดกระบัง เขตลาดกระบัง จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035555 
ขอให้แก้ไขปัญหาเสียงดังรบกวนจากการเปิดเพลงของร้านอาหาร ชื่อร้าน ..... บริเวณ ซอย 4 ล่าง ติดถนนประชาพัฒนา แขวงทับยาว เขตลาดกระบัง กรุงเทพมหานคร จุดสังเกตร้านจะอยู่ห่างจากวัดพลมานีย์ ประมาณ 3-5 กิโลเมตร และใกล้กับบ้านเอื้ออาทร 2 ลาดกระบัง โดยที่บริเวณวัดพลมานีย์จะมีชุมชนฝั่งบน 5 ซอย และฝั่งล่าง 5 ซอย ร้านแคมป์ปิ้งย่างอยู่ติดถนนประชาพัฒนา โดยร้านจะอยู่ขวามือ ซ้ายมือเป็นถนนมอเตอร์เวย์ เนื่องจากผู้ร้องแจ้งว่า ร้านดังกล่าวอยู่ในที่ชุมชนของวัด ร้านมาเช่าพื้นที่ของวัดเป็นรายปี ซึ่งบริเวณใกล้เคียงจะมีร้านจำหน่ายอาหารอื่นๆอยู่ประมาณ 4-5 ร้าน และร้านแคมป์ปิ้งย่างจะอยู่หลังร้านที่เช่าพื้นที่อื่นๆ ลักษณะเป็นร้านเปิดโล่ง มีพื้นที่ประมาณ 10 โต๊ะ มีป้ายเป็นกระดาษเล็กเขียนว่า "แคมป์ปิ้งย่าง" จำหน่ายอาหารประเภทปิ้งย่าง หมูกระทะ ฯลฯ ร้านเปิดบริการตั้งแต่เวลาประมาณ 18.00-24.00 น. เปิดบริการมาประมาณ 3-4 เดือนแล้ว โดยก่อนหน้านี้มีการเปิดเพลง แต่ความดังของเสียงไม่มาก ต่อมาระยะหลัง ประมาณ 1 สัปดาห์กว่า เริ่มเปิดเพลงเสียงดังขึ้น เนื่องจากใกล้เขตชุมชนซึ่งมีชาวบ้านพักอาศัยอยู่ เสียงเพลงดังกล่าวสร้างความเดือดร้อนให้แก่ผู้ร้องและชาวบ้านในพื้นที่ทำให้ไม่สามารถนอนหลับพักผ่อนได้ และยังมีเสียงตะโกนพูดคุยเฮฮาของลูกค้าภายในร้านเป็นบางครั้ง จึงประสงค์ให้หน่วยงานที่เกี่ยวข้องแก้ไขปัญหาเสียงดังรบกวนจากการเปิดเพลงของร้านอาหาร เพื่อบรรเทาความเดือดร้อนให้แก่ผู้ร้องและชาวบ้านในพื้นที่ต่อไป //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น #ศรท #ศรท1111 #1555 #citydata
#1555 #citydata